**APSTIPRINĀTS**

**Sabiedrības ar ierobežotu atbildību**

 **„Labiekārtošana–D”**

 **Iepirkuma komisijas sēdē**

 **2017. gada 13.jūlijā**

**Iepirkuma komisijas priekšsēdētājs**

 **\_\_\_\_\_\_\_\_\_\_\_\_\_\_\_\_\_\_D.Dubins**

**NOLIKUMS iepirkumam**

Publisko iepirkumu likuma 9.panta noteiktā kārtībā

**“Ielu apgaismes ķermeņu iegāde”**

**identifikācijas Nr. L2017/20**

**Daugavpilī, 2017**

**1. Vispārīgā informācija**

1.1. Iepirkuma identifikācijas Nr. L2017/20.

1.2. Pasūtītājs: Sabiedrība ar ierobežotu atbildību „Labiekārtošana–D”, VRN Nr.41503003033, juridiskā adrese: 1.Pasažieru iela 6, Daugavpils, LV-5401, Latvijas Republika.

1.3. Iepirkuma metode: Saskaņā ar Publisko iepirkumu likuma 9.pantu.

1.4. Kontaktpersona par nolikuma nosacījumiem: iepirkumu speciālists Aleksandrs Birjukovs, tālr.: 654 57654, fakss: 65457652, e-pasts: iepirkumi@labiekartosana.lv; kontaktpersona tehniskajos jautājumos: elektroapgādes tehniķis Jevgeņijs Platkovs, tālr.: 22001151.

1.5. Nolikumam atbilstošo piedāvājumu izvēles kritērijs: pamatojoties uz Publisko iepirkumu likuma 51.pantu, komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu**. Komisija izvēlas **piedāvājumu ar viszemāko cenu**, kas atbilst nolikuma un tā pielikumu prasībām.

1.6. Pretendents nav tiesīgs iesniegt piedāvājumu variantus.

1.7. Piedāvājuma nodrošinājums nav paredzēts.

**2. Iepirkuma priekšmets**

2.1. Iepirkuma priekšmets: ielu apgaismes ķermeņu iegāde ar mērķi apsaimniekot un uzturēt Daugavpils pilsētas apgaismošanas tīklu, atbilstoši tehniskajai specifikācijai un šī Nolikuma prasībām.

2.2. Iepirkuma nomenklatūra: CPV kods: 31527200-8.

2.3. Iepirkuma priekšmets nav sadalīts daļās.

2.4. Tehniskā specifikācija ir noteikta Nolikuma 2.pielikumā.

2.5. Iepirkuma līguma projekts noteikts nolikuma 5.pielikumā.

2.6. Līguma darbības termiņš: 12 mēneši, skaitot no līguma noslēgšanas dienas vai līdz pilnīgai saistību izpildei (noteiktā apjoma apguvei).

2.7. Iepirkuma līguma izpildes svarīgākie nosacījumi paredzēti iepirkuma līguma projektā (5.pielikums). Iepirkuma līgumu slēdz pēc tam, kad pieņemts lēmums par uzvarētāju.

2.8. Piedāvājuma derīguma termiņš – 60 (sešdesmit) kalendārās dienas no piedāvājumu atvēršanas dienas.

**3. Informācijas apmaiņas nosacījumi**

3.1. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti Daugavpils pilsētas pašvaldības mājas lapā www.daugavpils.lv, sadaļā „Pašvaldības iepirkumi, konkursi”.

3.2. Ja pretendents ir laikus rakstveidā pieprasījis papildu informāciju par iepirkuma procedūras dokumentos iekļautajām prasībām, komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

3.3. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Daugavpils pilsētas pašvaldības mājas lapā.

3.4. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**4. Piedāvājumu iesniegšanas laiks un kārtība**

4.1. Piedāvājumus drīkst iesniegt personīgi SIA „Labiekārtošana-D” 4.kabinetā, 1.Pasažieru ielā 6, Daugavpilī, LV-5401, vai atsūtīt pa pastu pēc adreses: SIA „Labiekārtošana-D”, 1.Pasažieru ielā 6, Daugavpilī, LV-5401, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.

4.2. Piedāvājumu iesniegšanas pēdējais termiņš – ne vēlāk kā līdz 2017.gada 24.jūlijam, plkst.10:00 pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā vai nepieņem, ja pieteikumu iesniedz personīgi.

4.3. Piedāvājumu atvēršana notiks 2017.gada 24.jūlijā, plkst.10.00, 7.kabinetā, atklātā sēdē.

4.4. Piedāvājumu vērtēšanu un lēmumu pieņemšanu komisija veic slēgtā sēdē.

**5. Piedāvājuma noformēšana**

5.1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē, uz kuras ir norādīti pretendenta rekvizīti un pasūtītāja adrese: Sabiedrība ar ierobežotu atbildību „Labiekārtošana–D”, 1.Pasažieru iela 6, Daugavpils, LV-5401, ar atzīmi:

|  |
| --- |
| Iepirkumam Publisko iepirkumu likuma 9.panta kārtībā„**Ielu apgaismes ķermeņu iegāde**”, ID Nr.L2017/20, neatvērtlīdz 2017.gada 24.jūlijam, plkst.10:00”. |

5.2. Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.

5.3. Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

5.4. Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem APOSTILLE apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar APOSTILLE saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices Konfederācija.

5.5. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, attiecīgā ārvalsts reģistrā, vai kura ir tam speciāli pilnvarota.

5.6. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.

5.7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.

5.8. Pēc piedāvājuma iesniegšanas termiņa beigām pretendents nevar savu piedāvājumu grozīt.

5.9. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**6. Prasības pretendentiem un iesniedzamie dokumenti**

6.1. Prasības pretendentiem:

6.1.1. Pretendents ir normatīvajos aktos noteiktajā kārtībā reģistrēts Komercreģistrā vai līdzvērtīgā reģistrā ārvalstīs;

6.1.2. Uz pretendentu neattiecas Publisko iepirkumu likuma 9.panta astotās daļas izslēgšanas nosacījumi. 6.1.3. Iepirkumā minēto preču tirdzniecības vietas (veikals-noliktava) esamība Daugavpilī vai nevairāk kā 1 (viena) kilometra attālumā no Daugavpils pilsētas administratīvās teritorijas robežas, norādot tās adresi.

6.2. Iesniedzamie atlases dokumenti kvalifikācijas apliecināšanai:

6.2.1. Pretendenta pieteikums dalībai iepirkumā (1.pielikums);

6.2.2. Informāciju par Latvijā reģistrēta pretendenta reģistrācijas faktu un izslēgšanas nosacījumiem, komisija iegūs publiskās datubāzēs. Ārvalstīs reģistrēts pretendents iesniedz šādus dokumentus, kuri izsniegti ne agrāk kā mēnesi pirms iesniegšanas dienas:

6.2.3. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);

6.2.4. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru.

6.3. Iesniedzamie piedāvājuma dokumenti:

6.3.1. Parakstīts Tehniskais piedāvājums atbilstoši nolikuma 3.pielikumam. Tehniskajam piedāvājumam jāatbilst tehniskās specifikācijas minimālajām prasībām.

6.3.2. Parakstīts Finanšu piedāvājums atbilstoši nolikuma 4.pielikumam, kurā jānorāda kopējās preču iegādes izmaksas, bez pievienotās vērtības nodokli un atsevišķi jānorāda pievienotās vērtības nodokli par visu iepirkumu apjomu.

6.3.3. Komisija izslēdz pretendentu no tālākas dalības iepirkumā un neizskata tā piedāvājumu Publisko iepirkumu likuma 9.panta noteiktajos gadījumos un kārtībā.

6.4. Komisija noraida pretendenta piedāvājumu:

6.4.1. ja piedāvājums nav noformēts Nolikumā noteiktajā kārtībā (nav cauršūts un caurauklots vai parakstīts Nolikumā noteiktajā kārtībā);

6.4.2. pretendents nav iesniedzis visus Nolikumā noteiktos dokumentus savas kvalifikācijas novērtēšanai;

6.4.3. pretendents neatbilst Nolikumā noteiktajām kvalifikācijas prasībām;

6.4.4. pretendents iesniedzis neatbilstošu tehnisko vai finanšu piedāvājumu;

6.4.5. pretendenta piedāvājums atzīts par nepamatoti lētu.

**7. Piedāvājumu vērtēšanas kritēriji un lēmuma pieņemšana**

7.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu**. Komisija izvēlas **piedāvājumu ar viszemāko cenu**, kas atbilst nolikuma un tā pielikumu prasībām.

7.2. Iepirkuma komisija:

7.2.1. Uzsākot vērtēšanu veiks pārbaudi vai piedāvājumus iesniegušajiem pretendentiem piedāvājumu iesniegšanas termiņa pēdējā dienā bija nodokļu parādi un rīkosies Publisko iepirkumu likuma 9.panta noteiktajā kārtībā;

7.2.2. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;

7.2.3. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c.;

7.2.4. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;

7.2.5. Noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

7.2.6. Veiks pārbaudi par Publisko iepirkumu likuma 9.pantā astotajā daļā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

7.2.7. Pieņems lēmumu par uzvarētāju.

7.3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

7.4. Piedāvājumi, kas iesniegti pēc uzaicinājumā norādītā termiņa, netiks vērtēti.

**8. Iepirkuma komisijas darbība**

8.1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.

8.2 . Savus lēmumus komisija pieņem sēžu laikā.

8.3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.

8.4. Komisija dokumentē katru iepirkuma stadiju, sastādot attiecīgus protokolus un citus dokumentus.

8.5. Komisijai ir šādas tiesības:

8.5.1. pieprasīt izskaidrot tehniskajā vai finanšu piedāvājumā iekļauto informāciju;

8.5.2. lemt par iesniegtā piedāvājuma noraidīšanu, ja tiek konstatēts, ka tas neatbilst dotā Nolikuma prasībām;

8.5.3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;

8.5.4. pieaicināt komisijas darbā speciālistus vai ekspertus ar padomdevēja tiesībām;

8.6.5. veikt citas darbības, kas izriet no šī iepirkuma Nolikuma un Publisko iepirkumu likuma.

**8.6. Komisijai ir šādi pienākumi:**

8.6.1. izskatīt un izvērtēt pretendentu piedāvājumus un noteikt uzvarētāju;

8.6.2. pārbaudīt, vai piedāvājumos nav aritmētisku kļūdu;

8.6.3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.

8.7. Komisijas sēdes vada komisijas priekšsēdētājs, kurš:

8.7.1. organizē un vada komisijas darbu;

8.7.2. nosaka komisijas sēžu laiku un apstiprina darba kārtību;

8.7.3. sasauc un vada komisijas sēdes.

**9. Pretendenta tiesības un pienākumi**

9.1. Pretendents nodrošina, lai piedāvājums tiktu noformēts atbilstoši Nolikuma prasībām.

9.2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

9.3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt skaidrojumus par iepirkuma priekšmetu un tehniskajām specifikācijām. Komisija tos sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

9.4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas Daugavpils pilsētas pašvaldības mājas lapā internetā www.daugavpils.lv, sadaļā “Pašvaldības iepirkumi, konkursi”.

**10. Citi jautājumi**

Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMĀ:

1. Pieteikums;

2. Tehniskā specifikācija;

3. Tehniskā piedāvājuma forma;

4. Finanšu piedāvājuma forma;

5. Līguma projekts.

**1.pielikums iepirkuma nolikumam**

**“Ielu apgaismes ķermeņu iegāde”**

**ID Nr. L2017/20**

**PIETEIKUMS**

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta MVU statuss[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā direktora (vadītāja, valdes priekšsēdētāja, valdes locekļa) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā “Ielu apgaismes ķermeņu iegāde”, identifikācijas numurs L2017/20, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_ *(uzņēmuma nosaukums)* apliecina, ka:
	1. visa sniegtā informācija ir pilnīga un patiesa;
	2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
	3. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;
	4. Piedāvājuma derīguma termiņš – 60 (sešdesmit) kalendārās dienas no piedāvājumu atvēršanas dienas;
	5. ir spējīgi izpildīt Pasūtītāja tehniskā specifikācijā noteiktas prasībās;
	6. Piekrīt Nolikumā noteiktā līguma projekta nosacījumiem.

|  |  |
| --- | --- |
| **Vārds, uzvārds,**  |  |
| **Amats, paraksts** |  |

**2.pielikums iepirkuma nolikumam**

**“Ielu apgaismes ķermeņu iegāde”**

 **ID Nr. L2017/20**

**TEHNISKĀ SPECIFIKĀCIJA**

**1. Darba uzdevums**

* 1. Ar pārdevēja rīcībā esošu darba spēku un tehnisko aprīkojumu pārdot ielu apgaismes ķermeņus

(turpmāk – prece) Daugavpils pilsētas apgaismošanas tīklu uzturēšanai saskaņā ar Pasūtītāja

tehnisko specifikāciju.

* 1. Pārdevējam ir jābūt tirdzniecības vietai (veikals-noliktava), kura atrodas Daugavpilī vai

nevairāk kā 1 (viena) kilometra attālumā no Daugavpils pilsētas administratīvās teritorijas

robežas, norādot tās adresi. Piegādi par saviem līdzekļiem nodrošina Pasūtītājs no

Izpildītāja iepriekšminētas tirdzniecības vietas.

1.3. Iegādes termiņš: 1 (vienas) darba dienas (24 stundu) laikā no pasūtījuma saņemšanas brīža.

1.4. Nekvalitatīvo preču maiņa: garantijas laikā jānodrošina 2 dienu laikā pēc pieteikuma saņemšanas.

1.5. Par pasūtījumu uzskatāms pasūtītāja pilnvarotā pārstāvja rakstiski izteikts pieprasījums pārdot

Preces vai iepriekš saskaņots preču pārdošanas grafiks.

1.6. Līguma izpildes laiks: darbu izpildes termiņš – no līguma parakstīšanas brīža uz 1 (vienu) gadu (12 mēn.) vai līdz pilnīgai saistību izpildei (noteiktā apjoma apguvei).

2. Pasūtītājs līguma darbības laikā paredz iegādāties šādus ielu apgaismes ķermeņus:

|  |  |  |  |
| --- | --- | --- | --- |
| Nr.p.k. | **Preces nosaukums**  | **Mērv.** | **Daudzums\*** |
| 1. | Ielu gaismas ķermenis C-156-100W, NA/MH-E40 IP44/66 | gab. | 40 |
| 2. | Ielu gaismas ķermenis C-156-150W NA/MH-E40 IP44/66 | gab. | 50 |
| 3. | Gaismas ķermenis PHILIPS SGS 102, 150W, NA, IP43/65 | gab. | 40 |
| 4. | Gaismas ķermenis Camprodon 150W NA IP65 | gab. | 5 |
| 5. | Ielu gaismeklis līdz 84W, LED, IP66, sudrabpelēks, taisnstūrveida ar izliegto līniju, ar dimm.barošanas/vadības bloku, ne mazāk kā 10 200 Lm, 4 000K baltais diapazons, ne mazāk kā IP66, ražotāja garantija 60mēn. Ražotāja apstiprināts kalpošanas laiks (L80B10) ne mazāk kā 80 000h darba stundas.  | gab. | 10 |
| 6. | Ielu gaismeklis līdz 110W, LED, IP66, sudrabpelēks, taisnstūrveida ar izliegto līniju, ar dimm.barošanas/vadības bloku, ne mazāk kā 13 700Lm, 4 000K baltais diapazons, ne mazāk kā IP66, ražotāja garantija 60mēn. Ražotāja apstiprināts kalpošanas laiks (L80B10) ne mazāk kā 80 000h darba stundas. | gab. | 10 |
| 7. | Gaismas ķermenis MIRA KIT, 150W, NA, IP43/65 | gab. | 40 |
| 8. | Gaismas ķermenis Lunalys, 150W, NA, IP66 | gab. | 50 |

\* norādīto uzskaites vienību skaitam ir informatīva nozīme, un kalpos iesniegto piedāvājumu salīdzināšanai un uzvarētāja noteikšanai Pasūtītājam nav pienākums pilnībā pasūtīt norādīto vienību skaitu. Pasūtītājam ir tiesības mainīt preču pasūtījuma daudzumus pa preču veidiem, nepārsniedzot kopējo līguma summu. Preču iegādi paredzēts veikt atsevišķās preču partijās visu līguma darbības laiku atkarībā no pasūtītāja vajadzībām.

1. Papildus tehniskajam piedāvājumam pretendents iesniedz informāciju par:
* preces ražotāju;
* preces tehnisko datu dokumentus (tehnisko datu lapas, sertifikātus u.c.);
* atbilstību CE prasībām;
* piedāvāto garantijas laiku.
* pasūtītājs patur tiesības atsevišķos gadījumos pieprasīt papildus informāciju par

produkcijas tehniskajiem parametriem.

Elektroapgādes tehniķis Jevgeņijs Platkovs

**3.pielikums iepirkuma nolikumam**

**“Ielu apgaismes ķermeņu iegāde” ID Nr. L2017/20**

**TEHNISKAIS PIEDĀVĀJUMS**

|  |  |
| --- | --- |
| Kam: | Sabiedrības ar ierobežotu atbildību „Labiekārtošana–D”, 1. Pasažieru iela 6, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

1. Piedāvājam nodrošināt **„ Ielu apgaismes ķermeņu iegāde”, identifikācijas Nr.L2017/20,** saskaņā ar iepirkuma nolikuma nosacījumiem:

|  |  |  |  |  |
| --- | --- | --- | --- | --- |
| Nr.p.k. | Preces nosaukums | Mērv. | Daudzums | Piedāvātās preces tehniskais raksturojums\* |
| 1. | Ielu gaismas ķermenis C-156-100W, NA/MH-E40 IP44/66 | gab. | 40 |  |
| 2. | Ielu gaismas ķermenis C-156-150W NA/MH-E40 IP44/66 | gab. | 50 |  |
| 3. | Gaismas ķermenis PHILIPS SGS 102, 150W, NA, IP43/65 | gab. | 40 |  |
| 4. | Gaismas ķermenis Camprodon 150W NA IP65 | gab. | 5 |  |
| 5. | Ielu gaismeklis līdz 84W, LED, IP66, sudrabpelēks, taisnstūrveida ar izliegto līniju, ar dimm.barošanas/vadības bloku, ne mazāk kā 10 200 Lm, 4 000K baltais diapazons, ne mazāk kā IP66, ražotāja garantija 60mēn. Ražotāja apstiprināts kalpošanas laiks (L80B10) ne mazāk kā 80 000h darba stundas.  | gab. | 10 |  |
| 6. | Ielu gaismeklis līdz 110W, LED, IP66, sudrabpelēks, taisnstūrveida ar izliegto līniju, ar dimm.barošanas/vadības bloku, ne mazāk kā 13 700Lm, 4 000K baltais diapazons, ne mazāk kā IP66, ražotāja garantija 60mēn. Ražotāja apstiprināts kalpošanas laiks (L80B10) ne mazāk kā 80 000h darba stundas. | gab. | 10 |  |
| 7. | Gaismas ķermenis MIRA KIT, 150W, NA, IP43/65 | gab. | 40 |  |
| 8. | Gaismas ķermenis Lunalys, 150W, NA, IP66 | gab. | 50 |  |

***\*norādīt piedāvātās preces ražotāju, tehnisko raksturojumu, pievienojot pielikumā tehnisko datu lapu, atbilstību CE prasībām, piedāvāto garantijas laiku.***

**2. Atbilstības apliecinājums:**

Apliecinām, ka piedāvātās preces atbilst LR normatīvajos aktos noteiktajiem kritērijiem, kas noteikti noteiktās kategorijas elektroprecēm.

|  |  |  |
| --- | --- | --- |
|

|  |
| --- |
| **Vārds, uzvārds,****(amats)**  |

 |  |
| **Paraksts** |  |
| **Datums**  |  |

**4.pielikums iepirkuma nolikumam**

**“Ielu apgaismes ķermeņu iegāde” ID Nr. L2017/20**

**FINANŠU PIEDĀVĀJUMS**

|  |  |
| --- | --- |
| Kam: | Sabiedrības ar ierobežotu atbildību „Labiekārtošana–D”, 1. Pasažieru iela 6, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

 Piedāvājam nodrošināt ielu apgaismes ķermeņu pārdošanu**,** saskaņā ar iepirkuma **„Ielu apgaismes ķermeņu iegāde”, identifikācijas Nr.L2017/20** nolikuma nosacījumiem par piedāvājuma cenu:

|  |  |  |  |  |  |
| --- | --- | --- | --- | --- | --- |
| Nr.p.k. | **Preces nosaukums** | **Mērv.** | **Vienas vienības cena (EUR, bez PVN)** | **Daudzums** | **Izmaksas kopā (EUR, bez PVN)** |
| 1. |  |  |  |  |  |
| 2. |  |  |  |  |  |
| 3….. |  |  |  |  |  |
| **Izmaksas kopā (EUR, bez PVN)** |  |
| **PVN 21 %** |  |
| **Pavisam kopā, EUR** |  |

1. Mēs apliecinām, ka preces cena pārdošanas brīdī nepārsniegs tirgus cenu.

2. Piedāvājuma cenā (EUR) ir iekļauti visas pakalpojuma izmaksas (tajā skaitā, bet ne tikai – darba samaksa, peļņa, u.c.), nodokļi un nodevas, kas saistītas ar līguma izpildi.

3. Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

4. Kontaktpersonas vārds, uzvārds, amats, tālrunis, fakss, e-pasts pasūtījuma veikšanai:\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mūsu tirdzniecības vieta atrodas pēc adreses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mēs piekrītam, ka norādīto uzskaites vienību skaitam ir informatīva nozīme. Pasūtītājam nav pienākums pilnībā pasūtīt norādīto vienību skaitu. Pasūtītājam ir tiesības mainīt preču pasūtījuma daudzumus pa preču veidiem, nepārsniedzot kopējo līguma summu.

 Apņemamies (ja Pasūtītājs izvēlēsies šo piedāvājumu) veikt preču pārdošanu mūsu tirdzniecības vietā 1 (vienas) darba dienas (24 stundu) laikā no pasūtījuma saņemšanas brīža.

|  |  |
| --- | --- |
| Pretendenta pārstāvis: |  |
|  |  (amats, paraksts, vārds, uzvārds, zīmogs) |

**5.pielikums iepirkuma nolikumam**

**“Ielu apgaismes ķermeņu iegāde” ID Nr. L2017/20**

*LĪGUMA PROJEKTS*

**par ielu apgaismes ķermeņu iegādi**

Daugavpilī 2017.gada \_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk saukts IZPILDĪTĀJS, tās **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk - IZPILDĪTĀJS, tās **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kas darbojas uz \_\_\_\_\_\_\_\_\_\_\_\_\_\_ pamata, no vienas puses,

 *un*

Sabiedrība ar ierobežotu atbildību „Labiekārtošana - D”, reģistrācijas Nr.41503003033, juridiskā adrese: 1.Pasažieru iela 6, Daugavpils, LV-5401, tās valdes locekļa Sergeja Blagoveščenska personā, kurš darbojas uz statūtu pamata, turpmāk – PASŪTĪTĀJS, no otras puses,

abi kopā saukti – Līdzēji, pamatojoties uz Publisko iepirkuma likuma 9.pantu un iepirkuma ar identifikācijas ID Nr. L2017/20 rezultātiem (\_\_.\_\_.2017. protokols Nr.\_\_), savā starpā noslēdz šādu līgumu (turpmāk - Līgums):

**1. LĪGUMA PRIEKŠMETS**

1.1. PASŪTĪTĀJS pasūta un IZPILDĪTĀJS apņemas nodrošināt ielu apgaismes ķermeņu pārdošanu Daugavpils pilsētas apgaismošanas tīklu uzturēšanai, turpmāk tekstā – PRECE.

1.2. PREČU iepirkuma cenas un daudzumi ir noteikti līguma pielikumā.

1.3. PREČU kvalitātei jāatbilst pasūtījumā norādītajām prasībām, kā arī kvalitātes prasībām, kuras noteiktas noteiktās kategorijas precei.

**2. LĪGUMA SUMMA UN SAMAKSAS KĀRTĪBA**

2.1. Līguma kopējā summa sastāda **EUR\_\_\_\_\_\_\_\_\_** (*summa vārdiem*), tai skaitā pamatsumma **EUR\_\_\_\_\_\_\_\_** (*summa vārdiem*), un 21% PVN – EUR\_\_\_\_\_\_ (*summa vārdiem*).

2.2. PASŪTĪTĀJS veic PREČU saņemšanu. PREČU iegāde tiek nodrošināta saskaņā ar atsevišķām pavadzīmēm-rēķiniem līguma kopējās summas ietvaros. PRECES cenā ir iekļauti visi iespējamie izdevumi, kas var rasties IZPILDĪTĀJAM saistībā ar Līguma izpildi.

2.3. Līguma darbības laikā PRECEI ir spēkā tā cena, ko IZPILDĪTĀJS ir piedāvājis izsludinātajā publiskajā iepirkumā ar identifikācijas numuru L2017/20„Ielu apgaismes ķermeņu iegāde”, IZPILDĪTĀJAM nav tiesību mainīt Līguma cenas. Gadījumā, ja IZPILDĪTĀJAM ir būtiski iemesli (grozījumi normatīvajos aktos) cenu maiņai, tas rakstveidā paziņo PASŪTĪTĀJAM par cenu izmaiņu iemesliem un apjomu ne vēlāk kā 1(vienu) mēnesi iepriekš. PASŪTĪTĀJAM ir tiesības nepiekrist cenu izmaiņām.

2.4. IZPILDĪTĀJS izraksta PASŪTĪTĀJAM preču pavadzīmi – rēķinu par iegādāto preci pēc atsevišķi saņemtiem PASŪTĪTĀJA pasūtījumiem.

2.5. PASŪTĪTĀJS veic apmaksu, pārskaitot preču pavadzīmē-rēķinā norādīto summu (EUR) uz IZPILDĪTĀJA norādīto norēķinu kontu, par iegādāto preci 45 (četrdesmit piecu) kalendāro dienu laikā pēc attiecīgā rēķina saņemšanas dienas.

2.6. Par PREČU apmaksas dienu tiek uzskatīta diena, kad PASŪTĪTĀJS ir pārskaitījis naudu uz IZPILDĪTĀJA bankas norēķinu kontu, ko apliecina attiecīgs maksājuma uzdevums.

**3.LĪGUMA IZPILDES TERMIŅŠ, VIETA UN NOSACĪJUMI**

3.1. Līgums stājas spēkā no tā parakstīšanas brīža t.i. no 2017.gada \_\_\_\_\_\_\_\_\_\_\_\_ un ir spēkā līdz 2018.gada \_\_\_\_\_\_\_\_\_\_\_\_\_\_\_ vai līdz pilnīgai saistību izpildei (noteiktā apjoma apguvei) atkarībā no tā, kurš no apstākļiem iestāsies pirmais.

3.2. Līguma termiņš tiek pārtraukts ātrāk, ja PRECES par Līguma kopējo summu ir saņemtas un

līdz ar to šī summa ir izlietota.

3.3. Par pasūtījumu uzskatāms PASŪTĪTĀJA pilnvarotā pārstāvja rakstiski izteikts pieprasījums pārdot PRECI, vai iepriekš saskaņots PREČU pārdošanas grafiks.

3.4. Iegādājamās PRECES daudzumu, vietu un laiku līdzēji saskaņo pirms katras konkrētās PREČU partijas iegādes.

3.5. Nepieciešamības gadījumā IZPILDĪTĀJAM pēc PASŪTĪTĀJA pieprasījuma ir jānodrošina PRECES pārdošana 1(vienas) darba dienas (24 stundu) laikā no pasūtījuma saņemšanas brīža.

3.6. IZPILDĪTĀJS nodrošina nekvalitatīvo preču nomaiņu 2 dienu laikā.

3.7. Gadījumā, ja PASŪTĪTĀJAM rodas pretenzijas par PRECES kvalitāti, līdzēji sastāda divpusēju aktu par PRECES neatbilstību un to novēršanas termiņiem (vai nomaiņu pret citu PRECI). Akta sastādīšanai PASŪTĪTĀJS pieaicina IZPILDĪTĀJA pilnvarotu personu. Neatbilstību novēršanu vai PRECES nomaiņu pret atbilstošu IZPILDĪTĀJS veic par saviem līdzekļiem.

3.8. Pārdodamās PRECES daudzums norādīts pavadzīmē – rēķinā, ko IZPILDĪTĀJS izraksta, un kuru PUSES uzskata par šī Līguma neatņemamu sastāvdaļu.

**4. LĪDZĒJU ATBILDĪBA PAR LĪGUMA NEPILDĪŠANU**

4.1. Par saņemtās PRECES nesavlaicīgu apmaksu tiek noteikts līgumsods 0,01% apmērā no neapmaksātā rēķina kopējās summas par katru maksājuma kavējuma dienu, bet kopumā ne vairāk par 10% no pamatparāda vai galvenās saistības apmēra.

4.2. Par PRECES nesavlaicīgu pārdošanu var tikt piemērots līgumsods 100 EUR apmērā par katru nokavēto stundu, bet kopumā ne vairāk par 10% no pamatparāda vai galvenās saistības apmēra.

4.3. Kavējuma naudas samaksa neatbrīvo Līdzēju no Līguma izpildes.

4.4. PASŪTĪTĀJS un IZPILDĪTĀJS tiek atbrīvoti no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (uguns nelaime, plūdi PASŪTĪTĀJA vai IZPILDĪTĀJA objektos utt., kas saistīti ar šī Līguma izpildes nodrošināšanu).

4.5. Līdzējs, kurš atsaucas uz 4.4.punktā minētajiem apstākļiem, par to iestāšanos otram Līdzējam paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.

4.6. IZPILDĪTĀJS atbild par pārdotās PRECES kvalitāti un sedz PASŪTĪTĀJAM visus pierādītos ar PRECES neatbilstību kvalitātei saistītos zaudējumus.

**5.LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA**

5.1. PASŪTĪTĀJAM ir tiesības nekavējoties pārtraukt Līgumu, ja:

5.1.1. ir notikusi IZPILDĪTĀJA labprātīga vai piespiedu likvidācija;

5.1.2. pret IZPILDĪTĀJU ir uzsākta maksātnespējas vai bankrota procedūra;

5.1.3. IZPILDĪTĀJS atkārtoti ir nokavējis PRECES pārdošanas termiņus saskaņotajā laikā no PASŪTĪTĀJA pieteikuma saņemšanas brīža;

5.1.4. ja PASŪTĪTĀJS nepiekrīt Līguma cenu izmaiņām;

5.2. IZPILDĪTĀJAM un PASŪTĪTĀJAM ir tiesības pārtraukt Līgumu, savlaicīgi par to paziņojot otram Līdzējam, ja tas pēc rakstveida atgādinājuma nepilda savas saistības.

5.3. Līguma pārtraukšana neietekmē jebkuras citas IZPILDĪTĀJA un PASŪTĪTĀJA tiesības, kas izriet no Līguma. Līguma pārtraukšanas gadījumā PASŪTĪTĀJS samaksā IZPILDĪTĀJAM par faktiski pārdotās PRECES apjomu.

5.4. Līdzēji vienojas, ka šis Līgums tiek izbeigts, kad par šī Līguma priekšmetu vai tā daļu PASŪTĪTĀJS izsludina jaunu iepirkumu un noslēdz attiecīgu iepirkuma līgumu.

**6.PĀRĒJIE NOTEIKUMI**

6.1. Līgumā vai tā pielikumos ietvertie nosacījumi var tikt grozīti vai papildināti tikai abiem Līdzējiem vai to pilnvarotiem pārstāvjiem parakstot papildus vienošanos. Visai saziņai sakarā ar šo Līgumu ir jānotiek rakstveidā.

6.2. Nevienam Līdzējam nav tiesību nodot trešajai personai savas Līguma tiesības un pienākumus bez Līdzēju rakstiskas vienošanās.

6.3. Par jautājumiem, kas nav atrunāti šajā Līgumā, Līdzēji vadās no Latvijas Republikā spēkā esošajiem normatīvajiem aktiem.

6.4. Pilnvarotās personas šī Līguma saistību izpildīšanā:

* + 1. no PASŪTĪTĀJA puses: \_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_
		2. no IZPILDĪTĀJA puses: \_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_

6.5. Juridiskās adreses vai bankas rekvizītu maiņas gadījumā, Līdzēju pienākums ir 7(septiņu) dienu laikā paziņot par to otram Līdzējam.

* 1. Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
	2. Ja radušos strīdu Līdzēji neatrisina vienošanas ceļā, to nodod izskatīšanai tiesā Latvijas Republikas normatīvajos aktos paredzētajā kārtība.
	3. Gadījumā, ja Līguma darbības laikā notiks PASŪTĪTĀJA vai IZPILDĪTĀJA reorganizācija, tā tiesības un pienākumus realizēs tiesību un saistību pārņēmējs, informējot par to otru Līdzēju.
	4. Līguma neatņemama sastāvdaļa ir Līguma pielikumi, grozījumi un papildinājumi, ja tādi būs, kā arī PREČU pieņemšanas un nodošanas akti.
	5. Līgumam pievienoti pielikumi:
	6. Līgums sastādīts uz \_\_\_(\_\_\_\_\_\_\_) lpp., ar pielikumiem divos eksemplāros, pa vienam katram Līdzējam, abiem eksemplāriem ir vienāds juridiskais spēks.
1. **PUŠU REKVIZĪTI UN PARAKSTI**

|  |  |  |
| --- | --- | --- |
| **PASŪTĪTĀJS****Sabiedrība ar ierobežotu atbildību “Labiekārtošana-D”** |  |  **IZPILDĪTĀJS** |
| Reģistrācijas numurs: LV 41503003033 |  | Reģistrācijas numurs: |
| Juridiskā adrese : 1.Pasažieru iela 6, Daugavpils, LV-5401 |  | Juridiskā adrese:  |
| Banka: A/S “DNB Banka”,kods RIKOLV2X, n/konts LV46RIKO0002011005314 |  | Banka:  |
| Valdes loceklis \_\_\_\_\_\_\_\_\_\_\_\_\_\_\_\_\_\_\_ **S.Blagoveščenskis**  |  |   |

1. Pretendentam jānorāda vai tā uzņēmuma statuss atbilst maza vai vidēja uzņēmuma – MVU – statusam. Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)